- Hindi News
- National
- बोर्ड परीक्षा का रिजल्ट सुधारने के लिए सर्दियों की छुट्टी के बाद लगेगी एक्स्ट्रा क्लास
बोर्ड परीक्षा का रिजल्ट सुधारने के लिए सर्दियों की छुट्टी के बाद लगेगी एक्स्ट्रा क्लास
भास्कर संवाददाता| श्रीगंगानगर
सर्दियोंकी छुट्टियों के बाद ही सरकारी स्कूलों में वार्षिक परीक्षा का रिजल्ट सुधारने की कवायद शुरू कर दी जाएगी। शिक्षकों का ज्यादा फोकस 10वीं और 12वीं में पढ़ने वाले स्टूडेंट के रिजल्ट पर रहेगा। अर्द्धवार्षिक परीक्षा के रिजल्ट के आधार पर स्टूडेंट की सूची तैयार की जाएगी और इन्हें नंबरों के आधार पर अलग अलग श्रेणियों में बांटा जाएगा। कमजोर बच्चों को स्कूल के समय के बाद रोकर उनकी अतिरिक्त क्लास लगाकर आने वाली परेशानियों को दूर किया जाएगा। शिक्षा विभाग से मिली जानकारी के अनुसार सर्दियों की छुट्टियों के बाद अर्द्धवार्षिक परीक्षाओं के रिजल्ट जारी किए जाएंगे। साथ ही इन परिणामों के आधार पर 10वीं और 12वीं में पढ़ने वाले स्टूडेंट की स्थिति साफ हो जाएगी कि उनका कितना सिलेबस तैयार है और कितना बाकी है। जिस विषय में स्टूडेंट के नंबर कम होंगे, उसको उसी विषय की एक्स्ट्रा क्लास दी जाएगी।
^बोर्ड परीक्षाओं में स्कूल का रिजल्ट बेहतर रहे, इसके लिए पूरे प्रयास किए जा रहे हैं। सभी संस्था प्रधानों को निर्देश जारी किए जा चुके हैं कि वह अपने स्टाफ के साथ कोआर्डिनेशन रखते हुए स्टूडेंट को बेहतर तैयारी कराएं। बंसीलालरोत, डीईओ माध्यमिक।
tgl_Latn sot_Latn hin_Deva hin_Deva san_Deva hin_Deva hin_Deva